b'\n_START_ARTICLE_\nEpisiotomia\n_START_SECTION_\nEtimologia\n_START_PARAGRAPH_\nL\'any de 1857, un tal Braun va proposar el neologisme episiotomia que deriva del grec episeion" Aquesta paraula estaria formada per episi, \xc3\xa9s a dir vulva o pubis, i tomi, de tallar.\n_START_SECTION_\nDescripci\xc3\xb3\n_START_PARAGRAPH_\nL\'episionomia en si \xc3\xa9s un tall o secci\xc3\xb3 a la vagina durant el part. L\'objectiu de l\'episiotomia \xc3\xa9s obtenir r\xc3\xa0pida i artificialment una gran obertura al cosa de la dona per a treure amb m\xc3\xa9s facilitat al fill. En alguns casos la incisi\xc3\xb3 no es fa a la vagina sin\xc3\xb3 al ventre, i llavors es tracta d\'una ces\xc3\xa0ria. Despr\xc3\xa9s de la sortida del nad\xc3\xb3 cal cosir la incisi\xc3\xb3, \xc3\xa9s el que es diu episiorrafia. _NEWLINE_Els punts es cusen amb un fil reabsorbible, de manera que cauen sols al cap d\'unes dues setmanes. El postoperatori consisteix en la ingesti\xc3\xb3 d\'analg\xc3\xa8sics per a ajudar la mare a suportar el dolor, en especial les primeres hores. Durant la cicatritzaci\xc3\xb3 cal una neteja molt acurada, ja que es pot infectar amb molta facilitar, i l\'aplicaci\xc3\xb3 de fred o gel, de vegades acompanyada amb analg\xc3\xa8sics, per a mitigar la tibantor i el dolor. Existeixen coixins especials, en forma de flotador, perqu\xc3\xa8 la mare pugui seure els dies posteriors a la intervenci\xc3\xb3. La mare no pot realitzar el coit vaginal fins que la cicatriu no estigui completament curada, i fins i tot despr\xc3\xa9s moltes mantenen la por de realitzar-lo, encara que ja hagi passat el temps de perill que es reobri. En general, l\'episiotomia allarga i fa m\xc3\xa9s dur el postpart.\n_START_SECTION_\nHist\xc3\xb2ria\n_START_PARAGRAPH_\nSembla que Sir Fielding Ould podria haver estat el primer home a realitzar una episiotomia a una dona, en principi per a v\xc3\xa8ncer la resist\xc3\xa8ncia perineal i afavorir l\'expulsi\xc3\xb3 fetal. M\xc3\xa9s tard, els doctors De Lee i Pomeroy van aconsellar la realitzaci\xc3\xb3 sistem\xc3\xa0tica del procedir en l\'assist\xc3\xa8ncia dels parts, sense que hi hagu\xc3\xa9s proves cient\xc3\xadfiques ben fonamentades dels seus presumptes beneficis. L\'Organitzaci\xc3\xb3 Mundial de la Salut nom\xc3\xa9s admet l\'episiotomia en casos en els quals sigui estrictament necess\xc3\xa0ria i als quals les altres alternatives tinguin pitjors conseq\xc3\xbc\xc3\xa8ncies per a la mare i el fill.\n_START_SECTION_\nRiscos\n_START_PARAGRAPH_\nLa majoria dels estudis revelen que l\'episiotomia en la l\xc3\xadnia mitjana (que gaireb\xc3\xa9 mai s\'utilitza, l\'habitual \xc3\xa9s l\'obliqua) \xc3\xa9s un dels factors de risc m\xc3\xa9s importants de lesi\xc3\xb3 de l\'esf\xc3\xadnter anal i per aix\xc3\xb2, d\'incontin\xc3\xa8ncia fecal. Tampoc la ces\xc3\xa0ria no protegeix totalment les dones de la probabilitat d\'una disfunci\xc3\xb3 anorectal puerperal. L\'episiotom\xc3\xada augmenta la dolor al perineu durant el postpart, les complicacions a la defecaci\xc3\xb3 (restrenyiment, hemorroides, etc.) i altres trastorns.'